Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 249/07/7702	Humenné, 28.2.2012
EEČ : 2-55-9-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona

Rozhodol: 	prokurátorka Okresnej prokuratúry Humenné
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
hoci bol rozsudkom Okresného súdu v Humennom sp. zn. 19 P 266/2007 zo dňa 16.10.2007, ktorý nadobudol právoplatnosť dňa 26.10.2007 zaviazaný prispievať na výživu svojho syna XXXXX, nar. 06.11.1998 zvýšeným výživným sumou 1.000,- Sk /33,19 €/ a na dcéru XXXXX, nar. 07.05.1996 zvýšeným výživným sumou 1.000,- Sk /33,19 €/ mesačne vždy do 1. dňa toho ktorého mesiaca vpred k rukám matky XXXXX s účinnosťou od 01.09.2007, si túto povinnosť pravidelne neplnil od mesiaca september 2006 do decembra 2008, ani v mieste trvalého bydliska, ani nikde inde, čím takto na výživnom spôsobil dlh vo výške 1.305,52 € 
Právna veta:
lebo zanikla trestnosť činu
Odôvodnenie:

Uznesením povereného príslušníka Obvodného oddelenia PZ v Snine sp. zn. ORP-287/2-OSV-SV-2007 zo dňa 14.04.2007 bolo začaté trestné stíhanie vo veci prečinu zanedbania povinnej výživy podľa § 207 ods. 1 Tr. zák. a následne uznesením tej istej spisovej značky zo dňa 30.05.2007 bolo  vznesené obvinenie XXXXX na tom skutkovom základe, ako  je uvedené vo výrokovej časti predmetného uznesenia. 
	Dňa 31.08.2007 bolo trestné stíhanie vedené proti obv. XXXXX v zmysle § 228 ods. 2 písm. a) Tr. por. prerušené z dôvodu jeho neprítomnosti. V trestnom stíhaní bolo pokračované na podklade uznesenia  povereného príslušníka PZ dňa 16.08.2011.
	Dňa 27.01.2012 predložil poverený príslušník OO PZ Snina tunajšej okresnej prokuratúre vyšetrovací spis spolu s návrhom na podanie obžaloby, avšak dňa 03.02.2012 bol Okresnej prokuratúre v Humennom predložený doklad o zaplatení dlžného výživného XXXXX vo výške 1.306,- € k rukám XXXXX, čím v zmysle § 86 písm. a) Tr. zák. zanikla trestnosť činu, z ktorého dôvodu bolo potreto potrebné rozhodnúť tak, ako je uvedené vo výrokovej časti predmetného uznesenia.  

Poučenie:
 Proti tomuto uzneseniu je prípustná sťažnosť, ktorú možno podať do 3 dní od jeho oznámenia na Krajskú prokuratúru v Prešove prostredníctvom tunajšej okresnej prokuratúry. Sťažnosť má odkladný účinok.       

JUDr. Magdaléna Sujová
prokurátorka